钦定古今图书集成/历象汇编/庶征典/第153卷 > 《宋史》 > 北周
## 钦定古今图书集成/历象汇编/庶征典/第153卷 > 《宋史》 > 北周

### 武帝时谣

按：《隋书五行志》：“周武帝改元为宣政，梁主萧岿离合
其字为宇文亡日。其年六月，帝崩。”

### 宣帝时谣谶

按《隋书五行志》：宣帝在东宫时，不修法度，武帝数挞
之。及嗣位，摸其痕而大骂曰：“死晚也。”年又改元为大
象，萧岿又离合其字曰“天子冢。”明年而帝崩。周初
有童谣曰：“白杨树头金鸡鸣，只有阿舅无外甥。”静帝，
隋氏之甥，既逊位而崩，诸舅强盛。周宣帝与宫人
夜中连臂蹋蹀而歌曰：“自知身命促，把烛夜行游。”帝
即位二年而崩。